techiaith/cofnodycynulliad_en-cy huggingface dataset:
English: Well, Dirprwy Lywydd, in my discussions with local authority leaders, I believe that, across different parties, they work very hard to try to make sure that they can move as much of their funding as possible into front-line services and to minimise the take from their resources spent on administration. In the local government reforms that I have announced on the floor of this Assembly, you will know that we intend to make a serious push with our local authority colleagues on backroom services, on shared services, on trying to make sure that the money that is needed to support services centrally is minimised so that that money can be deployed at the front line. That's a conversation that I believe local authorities in Wales are very open to having, and I intend to go on having it with them.
Welsh: Wel, Dirprwy Lywydd, yn fy nhrafodaethau gydag arweinwyr awdurdodau lleol ar draws y gwahanol bleidiau, credaf eu bod yn gweithio'n galed iawn i geisio sicrhau eu bod yn gallu darparu cymaint o'u cyllid â phosibl ar gyfer gwasanaethau rheng flaen a lleihau'r swm o arian sy'n mynd o'u hadnoddau i'w wario ar weinyddu. Yn y diwygiadau i lywodraeth leol a gyhoeddais ar lawr y Cynulliad hwn, fe fyddwch yn gwybod ein bod yn bwriadu ymdrechu'n galed gyda'n cydweithwyr yn yr awdurdodau lleol mewn perthynas â gwasanaethau ystafell gefn, cydwasanaethau, a cheisio sicrhau bod angen cyn lleied o arian â phosibl i gefnogi'r gwasanaethau'n ganolog, fel y gellir defnyddio'r arian hwnnw ar y rheng flaen. Credaf fod yr awdurdodau lleol yng Nghymru yn agored iawn i gael y sgwrs honno, ac rwy'n bwriadu parhau i'w chael gyda hwy.
English: I thank the Member for the question. All Ministers draw on a range of evidence to monitor effectiveness of spend. New policies and programmes are subject to the rigorous scrutiny process set out in the Treasury Green Book. I monitor all existing spend across Government according to a monthly cycle.
Welsh: Diolch i'r Aelod am y cwestiwn. Mae'r holl Weinidogion yn defnyddio ystod o dystiolaeth i fonitro effeithiolrwydd gwariant. Mae Llyfr Gwyrdd y Trysorlys yn nodi'r broses graffu drylwyr ar gyfer polisïau a rhaglenni newydd. Rwy'n monitro'r holl wariant presennol ar draws y Llywodraeth ar sail cylch misol.
English: I'm grateful to the Cabinet Secretary for his answer. Now, it's been brought to my attention recently that the Welsh Government has invested in certain marine projects off the coast of Pembrokeshire, one of which will be in the ownership of a local authority based in England. Now, some of my constituents are concerned that, if projects in Wales are run by local authorities outside Wales, then we could end up where places like Pembrokeshire and indeed the whole of Wales don't actually get the benefits from such projects. Now, I raised this issue with your colleague the Cabinet Secretary for Environment and Rural Affairs yesterday, but can you tell us how you, as the Cabinet Secretary responsible for finance, are making sure that any grant funding provided to projects across all Government departments will be reinvested in Welsh communities? And can you tell us how your department is monitoring the effectiveness of such projects to make sure that communities here in Wales actually benefit from publicly invested money by the Welsh Government?
Welsh: Diolch i Ysgrifennydd y Cabinet am ei ateb. Nawr, tynnwyd fy sylw yn ddiweddar at y ffaith bod Llywodraeth Cymru wedi buddsoddi mewn rhai prosiectau morol oddi ar arfordir Sir Benfro, gydag un ohonynt yn eiddo i awdurdod lleol yn Lloegr. Nawr, os yw prosiectau yng Nghymru yn cael eu gweithredu gan awdurdodau lleol o'r tu allan i Gymru, mae rhai o fy etholwyr yn pryderu y gallem fod mewn sefyllfa lle nad yw lleoedd fel Sir Benfro, ac yn wir, Cymru gyfan, yn cael y budd o brosiectau o'r fath. Nawr, trafodais y mater hwn ddoe gyda'ch cyd-Aelod, Ysgrifennydd y Cabinet dros yr Amgylchedd a Materion Gwledig, ond a allwch ddweud wrthym sut rydych chi, fel Ysgrifennydd y Cabinet sy'n gyfrifol am gyllid, yn sicrhau y bydd unrhyw arian grant a ddarperir i brosiectau ar draws holl adrannau'r Llywodraeth yn cael ei ailfuddsoddi yng nghymunedau Cymru? A allwch ddweud wrthym sut y mae eich adran yn monitro effeithiolrwydd prosiectau o'r fath i sicrhau bod cymunedau yma yng Nghymru yn elwa mewn gwirionedd o arian cyhoeddus a fuddsoddir gan Lywodraeth Cymru?
English: Thank you to Paul Davies for the question. He makes an important point. I heard his exchange with Ken Skates yesterday. There is a series of actions that we take as a Welsh Government to try to make sure that the spend that is invested in activity in Wales through the Welsh Government and our partners has the maximum impact on the wider economy. The National Procurement Service, for example, in the years that it has been in existence, has more than doubled the amount of common and repetitive spending that goes to Welsh firms compared to the year before it came into existence. In relation to the specific point that he makes, I intend, through the local government reforms that we are bringing about, to provide local authorities with a general power of competence, which will allow them to do more things than local authorities in Wales are able to do at present, including some commercial activity, which local authorities across our border have been able to become involved in. That has to be done sensitively and carefully, otherwise it leads you into a different sort of difficulty, but, by making sure that our local authorities have the scope to do more than they are able to do at the moment, it will be another way in which we can make sure that the resources they have and we have are invested in ways that continue to show a return for local people in Wales.
Welsh: Diolch i Paul Davies am y cwestiwn. Mae'n gwneud pwynt pwysig. Clywais ei ddadl gyda Ken Skates ddoe. Fel Llywodraeth Cymru rydym yn rhoi cyfres o gamau ar waith i geisio sicrhau bod y gwariant a fuddsoddir mewn gweithgarwch yng Nghymru drwy Lywodraeth Cymru a'n partneriaid yn cael yr effaith fwyaf posibl ar yr economi ehangach. Mae'r Gwasanaeth Caffael Cenedlaethol, er enghraifft, yn y blynyddoedd y mae wedi bodoli, wedi mwy na dyblu'r gwariant cyffredin ac ailadroddus ar gwmnïau Cymreig o gymharu â'r flwyddyn cyn ei sefydlu. Mewn perthynas â'r pwynt penodol a wnaed ganddo, drwy'r diwygiadau rydym yn eu gwneud i lywodraeth leol, rwy'n bwriadu darparu pŵer cymhwysedd cyffredinol i awdurdodau lleol i ganiatáu iddynt wneud mwy o bethau nag y gall awdurdodau lleol yng Nghymru eu gwneud ar hyn o bryd, gan gynnwys rhywfaint o weithgarwch masnachol, sy'n rhywbeth y mae awdurdodau lleol dros y ffin wedi gallu ei wneud. Mae'n rhaid gwneud hynny mewn modd sensitif a gofalus, neu gall arwain at anhawster o fath gwahanol, ond drwy sicrhau bod gan ein hawdurdodau lleol fodd o wneud mwy nag y gallant ar hyn o bryd, bydd yn ffordd arall iddynt allu sicrhau bod eu hadnoddau sydd ganddynt a'r adnoddau sydd gennym ni yn cael eu buddsoddi mewn ffyrdd sy'n parhau i sicrhau canlyniadau i bobl leol yng Nghymru.
English: There are many budget review techniques that are available to look at budgets. Has the finance Secretary considered introducing zero-based budgeting to functional areas so people have to re-prove the need for some of the expenditure that's taking place?
Welsh: Mae llawer o dechnegau adolygu cyllidebau ar gael er mwyn edrych ar gyllidebau. A yw'r Ysgrifennydd cyllid wedi ystyried cyflwyno cyllidebu ar sail sero mewn meysydd gweithredol fel bod yn rhaid i bobl ailbrofi'r angen am rywfaint o'r gwariant sy'n digwydd?
English: Thank you to Mike Hedges for the question. I'm aware, of course, of zero-based budgeting and how it can make sure that budgets are built up again from the base and how every aspect of spend is properly challenged. We did use a form of zero-based budgeting in bringing forward our four-year capital programme this time last year, by looking again at all the different schemes that were in the pipeline and making sure that the ones that we were able to fund were at the top end of our priorities. And my colleague Vaughan Gething has been involved in some zero-based budgeting activities within the national health service. So, Dirprwy Lywydd, we are always interested in using techniques to make sure that we align our spend with our top priorities and zero-based budgeting is one of the potential tools that we will keep under review in trying to do just that.
Welsh: Diolch i Mike Hedges am ei gwestiwn. Rwy'n ymwybodol, wrth gwrs, o gyllidebu ar sail sero a sut y gall sicrhau bod cyllidebau'n cael eu hadeiladu eto o'r sylfaen a sut y mae pob agwedd ar wariant yn cael ei herio'n briodol. Defnyddiwyd ffurf o gyllidebu ar sail sero gennym wrth gyflwyno ein rhaglen gyfalaf bedair blynedd yr adeg hon y llynedd, drwy edrych eto ar yr holl gynlluniau gwahanol a oedd ar y gweill a sicrhau ein bod yn blaenoriaethu'r rhai roedd modd inni eu hariannu. Ac mae fy nghyd-Aelod Vaughan Gething wedi ymwneud â rhai o'r gweithgareddau cyllidebu ar sail sero o fewn y gwasanaeth iechyd gwladol. Felly, Dirprwy Lywydd, mae gennym bob amser ddiddordeb mewn defnyddio technegau i sicrhau ein bod yn alinio ein gwariant gyda'n prif flaenoriaethau, ac mae cyllidebu ar sail sero yn un o'r dulliau posibl y byddwn yn eu hadolygu'n barhaus wrth geisio gwneud hynny.
English: I thank Darren Millar for that. Good public services play a vitally important role in the lives of all citizens in Wales. Each and every one of us has a direct interest in shaping how public services are delivered.
Welsh: Diolch i Darren Millar. Mae gwasanaethau cyhoeddus da yn rhan hollbwysig o fywydau pob un o ddinasyddion Cymru. Mae gan bob un ohonom ddiddordeb uniongyrchol mewn llunio'r modd y caiff gwasanaethau cyhoeddus eu darparu.
English: Cabinet Secretary, one of the things that can hinder the delivery of public services is incidence of fraud in the public purse. Many people will have been aware of the concerns that have been raised in respect of some issues in Cardiff and Vale University Local Health Board, and, indeed, there have been others within the NHS, including in the Betsi Cadwaladr University Local Health Board also in recent years, in terms of its management of some of the capital expenditure in that particular health board at Ysbyty Glan Clwyd. What specific action is the Welsh Government taking to ensure that taxpayers can be sure that they're not being ripped off as a result of incidents of fraud? What safeguards are you putting in place, and are you considering the safeguards that are already there as a result of these latest stories?
Welsh: Ysgrifennydd y Cabinet, un o'r pethau a all rwystro'r modd y caiff gwasanaethau cyhoeddus eu darparu yw achosion o dwyll ym mhwrs y wlad. Bydd llawer o bobl yn ymwybodol o'r pryderon a godwyd mewn perthynas â rhai materion ym Mwrdd Iechyd Lleol Prifysgol Caerdydd a'r Fro, ac yn wir, cafwyd achosion eraill yn y GIG, gan gynnwys Bwrdd Iechyd Lleol Prifysgol Betsi Cadwaladr hefyd dros y blynyddoedd diwethaf, o ran y gwaith o reoli rhywfaint o'r gwariant cyfalaf yn y bwrdd iechyd penodol hwnnw yn Ysbyty Glan Clwyd. Pa gamau penodol y mae Llywodraeth Cymru yn eu cymryd i sicrhau y gall trethdalwyr fod yn sicr nad ydynt yn dioddef o ganlyniad i dwyll? Pa fesurau diogelwch a roddir ar waith gennych, ac a ydych yn ystyried y mesurau diogelwch sydd ar waith eisoes o ganlyniad i'r straeon diweddaraf hyn?
English: Well, can I just agree with Darren Millar that fraud is corrosive of public trust? It has a direct impact on the resources available to authorities for public services, and very often, at the individual level, fraud is practiced on those people least able to deal with its consequences. So, as a Government, we take fraud very seriously for all those reasons. On Friday of last week, I was able to address the annual conference of those people who work in the fraud field here in Wales, where there were speakers from outside Wales as well, all of it designed to try to find new and better ways in which fraud in our public services and in other aspects of public life in Wales can be addressed. It's a challenge, Dirprwy Lywydd. If you were there in that audience and hearing people speak, you would know that fraud is the single fastest growing set of offences across the United Kingdom, and there are always new possibilities. For all the fantastic advantages that the internet and other forms of electronic communication bring, they offer new opportunities up for crime and for fraud as well. So, the Welsh Government has a very direct interest in bearing down on this, on learning the lessons of examples where fraud is uncovered just to make sure that we can block loopholes and make sure that it doesn't happen again, and in trying to make sure that our workforce, who work so very hard in this area, are fully equipped and kept in touch with developments in other parts of the United Kingdom to help us all in the business of combatting fraud.
Welsh: Wel, a gaf fi gytuno â Darren Millar fod twyll yn amharu ar ymddiriedaeth y cyhoedd? Mae'n effeithio'n uniongyrchol ar yr adnoddau sydd ar gael i awdurdodau ar gyfer gwasanaethau cyhoeddus, ac yn aml iawn, ar lefel yr unigolyn, y bobl sydd leiaf abl i ymdrin â chanlyniadau twyll yw'r rhai sy'n cael eu twyllo. Felly, fel Llywodraeth, rydym o ddifrif ynglŷn â thwyll am yr holl resymau hynny. Ddydd Gwener diwethaf, cefais gyfle i annerch y gynhadledd flynyddol ar gyfer y bobl sy'n gweithio ym maes twyll yma yng Nghymru, lle roedd yna siaradwyr o'r tu allan i Gymru hefyd, ac roedd popeth wedi'i gynllunio i geisio dod o hyd i ffyrdd newydd a gwell o fynd i'r afael â thwyll yn ein gwasanaethau cyhoeddus ac agweddau eraill ar fywyd cyhoeddus yng Nghymru. Mae'n her, Dirprwy Lywydd. Pe baech chi yno yn y gynulleidfa yn gwrando ar bobl yn siarad, buasech yn gwybod mai twyll yw'r set o droseddau sy'n tyfu gyflymaf ledled y Deyrnas Unedig, ac mae posibiliadau newydd yn codi drwy'r amser. Er holl fanteision gwych y rhyngrwyd a mathau eraill o gyfathrebu electronig, maent yn darparu cyfleoedd newydd i droseddu ac ar gyfer twyll. Felly, mae'n fuddiol iawn i Lywodraeth Cymru fod yn fwy llym yn hyn o beth, o ran dysgu gwersi drwy enghreifftiau lle y datgelir twyll er mwyn sicrhau y gallwn gau bylchau yn y gyfraith a sicrhau nad yw'n digwydd eto, a cheisio sicrhau bod ein gweithlu, sy'n gweithio mor galed yn y maes hwn, wedi'u paratoi ac yn ymwybodol o'r wybodaeth ddiweddaraf am ddatblygiadau mewn rhannau eraill o'r Deyrnas Unedig er mwyn cynorthwyo pob un ohonom yn y frwydr yn erbyn twyll.
English: Schools are a very important part of the public services we provide and I congratulate the Welsh Government on its funding for the twenty-first century schools programme. Would the finance Secretary congratulate Cardiff Council on the planned new joint building of Ysgol Glan Ceubal Welsh-language primary school and Gabalfa Primary School in my constituency of Cardiff North? I attended the turf-cutting ceremony last week for these two new schools. What plans does the Welsh Government have to continue funding these exemplary new buildings across Wales?
Welsh: Mae ysgolion yn rhan bwysig iawn o'r gwasanaethau cyhoeddus a ddarparwn a hoffwn longyfarch Llywodraeth Cymru ar ei chyllid i raglen ysgolion yr unfed ganrif ar hugain. A wnaiff yr Ysgrifennydd Cyllid longyfarch Cyngor Caerdydd ar yr adeilad newydd arfaethedig ar y cyd ar gyfer ysgol gynradd Gymraeg Glan Ceubal ac Ysgol Gynradd Gabalfa yn fy etholaeth yng Nghaerdydd? Mynychais seremoni torri'r dywarchen ar gyfer y ddwy ysgol newydd hon yr wythnos diwethaf. Pa gynlluniau sydd gan Lywodraeth Cymru i barhau i ariannu'r adeiladau newydd rhagorol hyn ledled Cymru?
English: I thank Julie Morgan for that, and absolutely associate myself with her congratulations to all those involved in the development of Ysgol Glan Ceubal. It's fantastic to see a new Welsh-medium facility in that part of the city, alongside the Gabalfa Primary School. It's been made possible by the local government borrowing initiative, which my predecessor in this post, Jane Hutt, established, and where we've been able to support £170 million-worth of spend by local authorities in the first tranche of the twenty-first century schools programme. We are now actively planning band B of that programme, through the mutual investment model, where we hope to be able to support new building of new schools across Wales to the value of up to £500 million.
Welsh: Diolch i Julie Morgan, ac ategaf ei llongyfarchiadau i bawb sy'n ymwneud â'r gwaith o ddatblygu Ysgol Glan Ceubal. Mae'n wych gweld cyfleuster cyfrwng Cymraeg newydd yn y rhan honno o'r ddinas, ochr yn ochr ag Ysgol Gynradd Gabalfa. Fe'i gwnaed yn bosibl drwy fenter benthyca llywodraeth leol a sefydlwyd gan fy rhagflaenydd yn y swydd hon, Jane Hutt, a lle rydym wedi gallu cefnogi gwerth £170 miliwn o wariant gan awdurdodau lleol yn rhan gyntaf y rhaglen ysgolion ar gyfer yr unfed ganrif ar hugain. Bellach, rydym wrthi'n cynllunio band B y rhaglen honno, drwy'r model buddsoddi cydfuddiannol, lle rydym yn gobeithio gallu cefnogi'r gwaith o adeiladu ysgolion newydd gwerth hyd at £500 miliwn ledled Cymru.
English: In accordance with the Well-being of Future Generations (Wales) Act 2015 we need to establish public services boards in all local authorities, and each board needs to assess the economic, social, environmental and cultural state of the area and publish the results of those assessments, and publish a well-being plan that will outline local objectives according to the goals of the Act, as well as a means of achieving those. I'd like to know how this work is developing and how effective it is from the point of view of contributing to the well-being goal in particular.
Welsh: Yn unol â Deddf Llesiant Cenedlaethau'r Dyfodol (Cymru) 2015 mae angen sefydlu byrddau gwasanaethau cyhoeddus ym mhob awdurdod lleol, ac mae angen i bob bwrdd asesu cyflwr economaidd, cymdeithasol, amgylcheddol a diwylliannol ei fro a chyhoeddi canlyniadau'r asesu, a chyhoeddi cynllun llesiant a fydd yn amlinellu amcanion lleol yn ôl nodau'r Ddeddf, ynghyd â modd o'u cyflawni. Hoffwn i wybod sut mae'r gwaith yma'n mynd yn ei flaen a pha mor effeithiol ydy'r gwaith o safbwynt cyfrannu at y nod llesiant yn benodol.
English: Thank you for that question. Invest-to-save funds are deployed against principles, which include delivering improved public services, generating significant cash-releasing savings, encouraging greater collaboration between public service bodies, and disseminating lessons learned and best practice.
Welsh: Diolch, wrth gwrs, am y cwestiwn. Mae cyllid buddsoddi i arbed yn cael ei ddefnyddio yn unol â chyfres o egwyddorion sy'n cynnwys y canlynol: darparu gwasanaethau cyhoeddus gwell, creu arbedion sylweddol sy'n rhyddhau arian, annog mwy o gydweithredu rhwng cyrff a gwasanaethau cyhoeddus, a rhannu gwersi a ddysgwyd a'r arferion gorau.
English: Thank you for that response. I would like to suggest to the Cabinet Secretary that investing in developing medical education at an undergraduate level on a comprehensive level in north Wales - that is, including first-year students, and all the way through their studies - would be an excellent example of implementing the principles of invest-to-save. We know that Betsi Cadwaladr health board spent £80 million on locums over the past three years, and somehow we must break that vicious cycle, and investing in training doctors locally would be a huge contribution towards that. We not talking about a full, independent medical school here; that may come in due time, of course. But, whilst there are all sorts of reasons as to why this development is needed, although the Government doesn't seem to understand that to date - but to the finance Secretary specifically, I appeal to him to recognise this and to see this as an example of sensible investment now in order to create long-term benefits.
Welsh: Diolch am yr ymateb yna. Mi hoffwn i awgrymu wrth yr Ysgrifennydd Cabinet y byddai buddsoddi mewn datblygu addysg feddygol israddedig gynhwysfawr yn y gogledd - hynny ydy, yn cynnwys myfyrwyr blwyddyn gyntaf, a reit trwy eu hastudiaethau - yn enghraifft wych o weithredu egwyddorion buddsoddi i arbed. Rydym ni'n gwybod bod bwrdd iechyd Betsi Cadwaladr wedi gwario £80 miliwn ar locyms yn y tair blynedd diwethaf. Rhywsut, mae'n rhaid torri'r cylch dieflig yma, ac mi fyddai buddsoddi, rydw i'n meddwl, mewn hyfforddi meddygon yn lleol yn gyfraniad mawr at hynny. Nid ysgol feddygol lawn annibynnol yr ydym ni'n gofyn amdani hi, gyda llaw; efallai y daw hynny maes o law. Ond, tra bod yna bob mathau o resymau bod angen y datblygiad yma, er bod y Llywodraeth ddim fel petaen nhw'n gweld hynny hyd yn hyn - i'r Ysgrifennydd cyllid yn benodol, rydw i'n apelio am iddo fo gydnabod a gweld hyn fel enghraifft o fuddsoddiad synhwyrol rŵan er mwyn creu buddiannau hirdymor.
English: Well, Deputy Presiding Officer, I hear the case the Member is making and I acknowledge what he says about the way in which the money is spent in north Wales at present. He will be eager to know, I'm certain, that a meeting was held this morning with the Secretary with responsibility for health to discuss the developments in north Wales.
Welsh: Wel, Dirprwy Lywydd, wrth gwrs, rydw i'n clywed yr achos mae'r Aelod yn ei wneud, ac rydw i'n cydnabod beth mae e'n ei ddweud am sut mae'r arian yn cael ei wario yn y gogledd ar hyn o bryd. Bydd e'n awyddus i wybod, rydw i'n siŵr, fy mod i wedi cael cyfarfod y bore yma gyda'r Ysgrifennydd gyda chyfrifoldeb dros iechyd i drafod y datblygiadau yn y gogledd.
English: Cabinet Secretary, I know Members will be pleased to hear that an independent review found that for every £1 invested, about £3 in savings followed. That is really good and a sign of profound innovation. We want more of that. However, housing has only received 0.4 per cent of the investment of nearly £14 million under the scheme so far. I just wonder if you're going to look at possible ways that the housing sector could benefit, perhaps by reducing upfront costs for the building of homes, and particularly measures to support high energy efficiency standards. They have a big impact on the health and well-being of the tenants and people who then live in those houses.
Welsh: Ysgrifennydd y Cabinet, gwn y bydd yr Aelodau'n falch o glywed bod adolygiad annibynnol wedi canfod bod pob £1 a fuddsoddwyd wedi arwain at oddeutu £3 mewn arbedion. Mae hynny'n wirioneddol dda ac yn arwydd o gryn arloesedd. Rydym yn awyddus i weld mwy o hynny. Fodd bynnag, 0.4 y cant yn unig o fuddsoddiad o bron £14 miliwn y mae tai wedi'i gael o dan y cynllun hyd yn hyn. Tybed a wnewch chi edrych ar ffyrdd posibl y gallai'r sector tai elwa, efallai drwy leihau costau cychwynnol adeiladu cartrefi, ac yn enwedig mesurau i gefnogi safonau uchel o ran effeithlonrwydd ynni. Maent yn cael cryn effaith ar iechyd a lles y tenantiaid a'r bobl sy'n byw yn y tai hynny wedyn.